ඕලන්ද යුගයේ ගෘහ නිර්මාණ ශිල්පය සිහිකරන මෙම සිහිවටනය අද කොළඹ කෞතුකාගාරය, ග්‍රහලෝකාගාරය, ආදිය නැරඹීමට එන පාසල් සිසුන්ගෙන්, දේශීය සංචාරකයින්ගෙනුත් ගිලිහී ගිය ඓතිහාසික සිහිවටනයකි. ඊටත් වඩා එය නැරඹීමට එන විදේශිකයින්ට දකින්නට ලැබෙන්නේ බුලත්විට ගසා වැනසූ පදික වේදිකා අරක්ගෙන සිටින නාට්ටාමිලා පිරිසකි. නැත්නම් ඕලන්ද කෞතුකාගාරය ඉදිරිපිට වාහන නවත්වන්නට දී ටිකට් කඩනා උන්දැගේ රැවුම් ගෙරවුම්ය. එහෙත් මේ රැවුම් ගෙරවුම් මැද වුවද විදේශකයින්නම් මේ කෞතුකාගාරය හැරගිය බවක් පෙනෙන්නට නැත. පිටකොටුවේ පදික වෙළෙඳුන් අරක් ගත් පදික වේදිකාවෙන් බේරීවිත් දූවිලි, බුලත්කෙළ අතරින් මේ ඕලන්ද කෞතුකාගාර ගොඩනැගිල්ලට පිවිසෙන ඔබට අපායේ සිට දිව්‍ය ලෝකයට ආවා වගේ යැයි සිතෙනු ඇත්තේ නිරායාසයෙනි.
අපායේ සිට දිව්‍ය ලෝකයට ආවා වගේ සිතෙන්නේ කුමන ස්ථානයට පිවිසෙන විටද?
ඕලන්ද කෞතුකාගාර ගොඩනැගිල්ලට